આ આધ્યાત્મિક અભ્યાસમાં ચાર પ્રવૃતિઓનો સમાવેશ થાય છે. ભક્તિ, આત્મનિરીક્ષણ, દ્રઢિકરણ અને અભ્યાસ. ભક્તિમાં મનગમતા ઈશ્વરના મંત્રનો જાપ, નવ કે વધારે વખત, દરેક નામના રટણ સાથે ઈશ્વરની મૂર્તિ કે ફોટા સમક્ષ ચોખા અર્પણ કરવા. દાખલા તરીકે ભગવાન ગણેશ માટે મંત્ર 'ઑમ શ્રી ગણેશાય નમઃ' અથવા બીજો કોઈ જે તમારા સંપ્રદાયમાં પ્રચલિત હોય તે મંત્રનો ઉપયોગ કરી શકો. અથવા એક નાનું ભજન ઈશ્વરની મૂર્તિને ધ્યાનમાં રાખી ગાઈ શકાય. બે મીનીટ આ સરળ આદર અને આભાર વ્યક્ત કરવામાં જાય છે. આત્મનિરીક્ષણ ની પ્રવૃતિમાં મંત્ર 'ઑમ' નો નવ વખત આંખો બંધ કરી જાપ કરવો. 'ઑમ' મંત્રને અસરકારક બનાવવા, તેનો ઉચ્ચાર સારી રીતે કરવો. પહેલો અક્ષર 'ઑ' બીજો અક્ષર 'ઉ' અને ત્રીજો અક્ષર 'મ' જેમાં આગળના ઉપર અને નીચેના દાંત એકબીજાને સ્પર્શ કરતા હોય ત્યારે લાંબો 'મ' નું ઉચ્ચારણ કરવું. સાત સેકન્ડમાં તેનો જાપ થાય, 'ઑ' માટે બે સેકન્ડ, 'ઉ' માટે બે અને 'મ' માટે ત્રણ અને ફરી પુનરાવર્તન કરતા પહેલા બે સેકન્ડનું મૌન. આમ ત્રણે અક્ષર સાથે જ ઑઉમ- મૌન- ઑઉમ- મૌન. પહેલા અક્ષર 'ઑ' દરમિયાન ઉદરનું નાડીતંત્ર અને છાતી કાંપતી જણાશે, 'ઉ' માં ગળાનું કંપન, અને ત્રીજા અક્ષર 'મ' માં મસ્તકના ઉપરના ભાગનું કંપન. આની પાછળ બે મીનીટ આપો.